open-index/open-wikipedia-markdown huggingface dataset:
Χορασάν

Το **Χορασάν** είναι περιοχή στο ανατολικό Ιράν, αλλά ιστορικώς αναφέρεται σε μια μεγαλύτερη περιοχή ανατολικά και βορειοανατολικά της παλαιάς Περσικής Αυτοκρατορίας (*[[Μεγάλο Χορασάν]]*). Το όνομα Χορασάν είναι περσικό και σημαίνει "από εκεί όπου ανατέλλει ο ήλιος". Το όνομα δόθηκε στην ανατολική αυτή επαρχία της Περσίας κατά τη διάρκεια της Αυτοκρατορίας των Σασσανιδών.

Το Χορασάν είναι διάσημο παγκοσμίως για τον κρόκο και τη βέρβερη που παράγονται στις νότιες περιοχές της επαρχίας. Η παραγωγή είναι περισσότερο από 170 τόνους το χρόνο. Το Χορασάν είναι επίσης διάσημο για τα χαλιά του.

## Εξωτερικοί σύνδεσμοι
* 

Κατηγορία:Επαρχίες του Ιράν
Κατηγορία:Ιστορικές περιοχές του Ιράν
Magnum opus

[thumb|right|''[Η Δημιουργία του Αδάμ*, διάσημη λεπτομέρεια από την *Καπέλα Σιξτίνα*, magnum opus του Μικελάντζελο.]]
Η φράση ***magnum opus*** (κατά λέξη *μέγα έργο*, εναλλακτικά *έργο ζωής*, προφέρεται *μάγκνουμ όπους*, πληθυντικός: *magna opera*) προέρχεται από τη [[λατινική γλώσσα]] και χρησιμοποιείται στη [[αισθητική|φιλολογία της τέχνης]] (κριτικές, πονήματα, μονογραφίες κλπ) για να περιγράψει το θεωρούμενο μεγαλύτερο, καλύτερο, ή ευρέως γνωστότερο έργο ενός καλλιτέχνη, συγγραφέα, συνθέτη ή άλλου τεχνίτη. Διαφέρει από τον όρο [[αριστούργημα]] (αγγλ. *masterpiece*, γαλλ. *chef d'œuvre*), καθώς το τελευταίο μπορεί να είναι μεν ένα μεγάλης κλίμακας έργο, αλλά δεν ενέχει τη αναγνωρισιμότητα του προηγούμενου. 

Με βάση τον παραπάνω ορισμό θα μπορούσαν να αναγνωσθούν ως *magna opera* η [[Καπέλα Σιξτίνα]] του αναγεννησιακού ζωγράφου [[Μιχαήλ Άγγελος|Μικελάντζελο]], η [[Συμφωνία αρ. 9 (Μπετόβεν)|Συμφωνία αρ. 9]] του [[Μπετόβεν]], η τριλογία του *Άρχοντα των Δακτυλιδιών'' του Πίτερ Τζάκσον κλπ.

Στην αλχημεία η έκφραση είχε πιο εξειδικευμένο νόημα. Το μέγα έργο ενός αλχημιστή ήταν η αναζήτηση της φιλοσοφικής λίθου, η απελευθέρωση της ψυχής και η θέωση.

## Παραπομπές

 

Κατηγορία:Λατινικές φράσεις
Κατηγορία:Έργα τέχνης
Κατηγορία:Σημειωτική
Κατηγορία:Ορολογία τέχνης
Νταν Άουερμπακ

Ο **Νταν Άουερμπακ**, (αγγλ. *Dan Auerbach*, γενν. 14 Μαΐου 1979), είναι ο τραγουδιστής και κιθαρίστας του συγκροτήματος Black Keys. Μαζί με τον Πάτρικ Κάρνι, που είναι ο ντράμερ και το άλλο μισό του ντουέτου έχουν κυκλοφορήσει 7 άλμπουμ ως Black Keys, ενώ όσο η μπάντα ήταν διαλυμένη, κυκλοφόρησε την ατομική του δουλειά "Keep It Hid" το 2009.

## Πριν από τους Black Keys
Οι πρώτες του επιρροές ήταν μπλουζίστες όπως ο Ρόμπερτ Τζόνσον και ο Τζούνιορ Κίμπροου, οι οποίοι τον έκαναν να ενστερνιστεί τον σκληρό και απλό ήχο αυτών των μπλουζ. Γεννημένος και μεγαλωμένος στο Άκρον του Οχάιο, ο Άουερμπακ δηλώνει ότι παρότι το περιβάλλον της πόλης συνέβαλλε στην επιτυχία του, παρ'όλα αυτά η πόλη η ίδια δεν είχε μουσική σκηνή. Στο σχολείο γνώρισε τον μελλοντικό ντράμερ του συγκροτήματος, Πάτρικ Κάρνι, όμως τα ενδιαφέροντα τους δεν συνέπιπταν. Ο Άουερμπακ ήταν αρχηγός της ομάδας αμερικανικού ποδοσφαίρου του σχολείου, ενώ ο Κάρνι, ήταν εσωστρεφής και πιο αντικοινωνικός. Η συστηματική ασχολία του με τη μουσική άρχισε στο πανεπιστήμιο, όπου άκουγε με τις ώρες τον Κίμπροου. Όπως περιγράφει και ο ίδιος, «Τον έχω ακούσει τόσο πολύ, είναι απλά το πώς τον ακούω ... Τον έχω μελετήσει τόσο πολύ ... Έπαιρνα F (κάτω από τη βάση δηλαδή) στο κολέγιο, γιατί όταν έπρεπε να μελετήσω για το πανεπιστήμιο, άκουγα την μουσική του Κίμπροου".

## Με τους Black Keys
To 2001 σχημάτισε τους Black Keys. Με τον Κάρνι έχουν κυκλοφορήσει 7 άλμπουμ, ξεκινώντας με το "The Big Come Up" το 2002, και έχοντας ως τελευταία δουλειά το "El Camino" το 2011. Έχουν κερδίσει 6 Grammys για τη δουλειά τους, μεταξύ των οποίων ένα προσωπικό του Άουερμπακ για παραγωγή. Το 2009 το συγκρότημα χώρισε για λίγο εξαιτίας προβλημάτων επικοινωνίας. Ο Νταν δεν άντεχε τη γυναίκα του Πάτρικ, Γρόλμους, για την οποία έχει πει ότι έκανε συναισθηματικούς εκβιασμούς και χειραγωγούσε τον Πάτρικ. Εκείνο το χρόνο ο Άουερμπακ κυκλοφόρησε την προσωπική του δουλειά "Keep it Hid". Ο Νταν παντρεύτηκε την Στέφανι Γκόνις, με την οποία απέκτησε μία κόρη το 2008, όμως το ζευγάρι χώρισε το 2013.

## Δισκογραφία
Ατομική Δουλειά
**[[Keep It Hid]]* (2009)

Με τους Black Keys
**The Big Come Up* (2002)
**Thickfreakness* (2003)
**The Moan* (2004)
**Rubber Factory* (2004)
**Chulahoma: The Songs of Junior Kimbrough* (2006)
**Magic Potion* (2006)
**Attack & Release* (2008)
**Blakroc* (2009)
**Brothers* (2010)
**El Camino* (2011)

## Παραπομπές


## Εξωτερικοί σύνδεσμοι
* 

Κατηγορία:Αμερικανοί κιθαρίστες
Κατηγορία:Αμερικανοί τραγουδιστές
Πάτρικ Κάρνι

Ο **Πάτρικ Κάρνι** (15 Απριλίου 1980 - ) είναι ο ντράμερ των Black Keys. Μαζί με τον Νταν Άουερμπακ είναι τα μόνα μέλη του συγκροτήματος. Έχουν εκδόσει μαζί 7 άλμπουμ, για τα οποία έχουν λάβει συνολικά 6 Grammys. Έχει κάνει παραγωγή στο άλμπουμ της Καναδέζικης μπάντας the Sheepdogs, ενώ έκανε και την παραγωγή του δεύτερου άλμπουμ των Tennis.

## Προσωπική Ζωή
Οι γονείς του Πάτρικ χώρισαν όταν ήταν στα 8 του. Ο ίδιος γεννήθηκε και μεγάλωσε στο Άκρον του Οχάιο. Στο σχολείο γνώρισε και τον μελλοντικό κιθαρίστα της μπάντας Νταν Άουερμπακ. Άκουγε indie rock μπάντες όπως τους Pavement και Captain Beefheart. Ήταν παντρεμένος με την Ντενίς Γκρόλμους, με την οποία είχε σχέση για 9 χρόνια, μέχρι το 2009, όποτε και χωρίσανε. Παντρεύτηκε την Έμιλι Γουάρντ το 2012. Μετά τα Grammys του 2013 ξεκίνησε μια μίνι κόντρα με τον Τζάστιν Μπίμπερ.

## Μουσική καριέρα
Ξεκινώντας με το "The Big Come Up" το 2002, και με τελευταίο το "El Camino" το 2011, κυκλοφόρησε συνολικά 7 δίσκους ως ντράμερ των Black Keys. Ήταν κριτής, το 2010, των 9ων Ανεξάρτητων Μουσικών Βραβείων. Επίσης, όσο η μπάντα ήταν διαλυμένη, εξέδωσε την προσωπική του δουλειά με την μπάντα "Drummer" στην οποία δούλεψε ως μπασίστας.

## Δισκογραφία
**The Big Come Up* (2002)
**Thickfreakness* (2003)
**The Moan* (2004)
**Rubber Factory* (2004)
**Chulahoma: The Songs of Junior Kimbrough* (2006)
**Magic Potion* (2006)
**Attack & Release* (2008)
**Blakroc* (2009)
**Brothers* (2010)
**El Camino* (2011)

## Παραπομπές



Κατηγορία:Ντράμερς
Mother's Milk

Το **Mother's Milk** είναι το τέταρτο άλμπουμ των Red Hot Chili Peppers. Κυκλοφόρησε στις 16 Αυγούστου 1989 από την ΕΜΙ America.

Μετά το θάνατο του αυθεντικού κιθαρίστα Hillel Slovak ο Jack Irons (ντράμερ) αποφάσισε να παραιτηθεί και έτσι τα μέλη της μπάντας μειώθηκαν σε 2.Τότε οι δύο εναπομείναντες Kiedis και Flea, μετά από σκέψεις για διάλυση της μπάντας, αποφάσισαν να προσλάβουν τον DH Peligro για ντράμερ και τον DeWayne McKnight για κιθαρίστα. Ο DeWayne δεν ταίριαζε στην μπάντα και μετά από μερικές εμφανίσεις διώχθηκε.
Ο DH τότε αποφάσισε να γνωρίσει στην μπάντα τον ταλαντούχο κιθαρίστα και θαυμαστή τους John Frusciante. Όταν διώχθηκε και o DH στην μπάντα ,μετά από οντισιόν, μπήκε ο Chad Smith.

Παραγωγός ήταν ο Michael Beinhorn.

Ο δίσκος έφτασε στο νούμερο 52 του Billboard 200 και έγινε γνωστός μέσω των single "Knock Me Down" και "Higher Ground".Κυκλοφόρησε επίσης το single "Taste the Pain".
Ο δίσκος μέχρι το τέλος της σεζόν είχε στεφθεί πλατινένιος.

Το 2003 επανακυκλοφόρησε με έξτρα τραγούδια.

## Τραγούδια

1.	"Good Time Boys" 5:02

2.	"Higher Ground" (Stevie Wonder)	3:23

3.	"Subway to Venus"  	 	4:25

4.	"Magic Johnson"  	 	2:57

5.	"Nobody Weird Like Me"  	3:50

6.	"Knock Me Down"  	 	3:45

7.	"Taste the Pain"  		4:32

8.	"Stone Cold Bush"  		3:06

9.	"Fire" 	(Jimi Hendrix)	        2:03

10.	"Pretty Little Ditty" (αρχικά 1:35) 3:07

11.	"Punk Rock Classic"  	 	1:47

12.	"Sexy Mexican Maid"  		3:23

13.	"Johnny, Kick a Hole in the Sky" 5:12

**Έξτρα τραγούδια στην επανέκδοση του 2003:**

14.	"Song That Made Us What We Are Today (Demo)"  	 	12:56

15.	"Knock Me Down (Original Long Version)"  	 	4:44

16.	"Sexy Mexican Maid (Original Long Version)"  	 	3:59

17.	"Salute to Kareem (Demo)"  	 	3:24

18.	"Castles Made of Sand (Live)"  	Jimi Hendrix	3:19

19.	"Crosstown Traffic (Live)"  	Jimi Hendrix	2:53

Κατηγορία:Δισκογραφία των Red Hot Chili Peppers
Κατηγορία:Άλμπουμ του 1989
Σαμανίδες

Οι **Σαμανίδες** (819-999 μ.Χ., περσικά: سامانیان) ήταν γηγενής περσική δυναστεία στο Μεγάλο Ιράν και την Κεντρική Ασία, ηγέτες της "Αυτοκρατορίας των Σαμανιδών", μετά την κατάρρευση της Αυτοκρατορίας των Σασσανιδών που προκάλεσε η αραβική κατάκτηση. Ιδρύθηκε από τον Σαμάν Χούντα, ο οποίος προσηλυτίστηκε στο Ισλάμ, παρά την καταγωγή του από τη ζωροαστρική θεοκρατική αριστοκρατία της χώρας του.

Βασίλεψαν για 180 χρόνια, σε μια έκταση που περιελάμβανε τις περιοχές Χορασάν, Καμπούλ, Ρέι, Υπερωξιανή, Ταπουρία, Καρμανία, Γκοργκάν, και δυτικά από αυτές τις επαρχίες μέχρι το Ισφαχάν. Στην ακμή της δύναμής τους, ήλεγχαν μια περιοχή που εκτεινόταν νότια ως τα Όρη Σουλεϊμάν στο Πακιστάν, τη Γκάζνα και την Κανταχάρ. Ήταν απόγονοι του διάσημου Πέρση στρατηγού Μπαχράμ Τσομπίν, και εξ'αυτού κατάγονταν από τον Οίκο των Μιχράν, έναν από τους "Επτά Μεγάλους Οίκους" του Ιράν. Στην κυβέρνηση της επικράτειάς τους μιμήθηκαν το διοικητικό μοντέλο των Αββασιδών, με την Αυλή του χαλίφη και τη γενικότερη οργάνωση. Ανταμείφθηκαν για την υποστήριξη των Αββασιδών στην Υπερωξιανή και το Χορασάν, και με τις μεγάλες πόλεις-πρωτεύουσές τους στη Μπουχάρα, τη Μπαλχ, τη Σαμαρκάνδη και τη Χεράτ, διαμόρφωσαν το βασίλειό τους μετά τη νίκη τους επί των Σαφαριδών.

Με τις καταβολές τους από την πόλη Μπαλχ, τμήμα τότε του Μεγάλου Χορασάν, προώθησαν τις Τέχνες, αναπτύσσοντας τις επιστήμες και τη λογοτεχνία, έλκοντας έτσι λογίους όπως τον Ρουντακί και τον Αβικέννα. Η Μπουχάρα μάλιστα, συναγωνιζόταν σε δόξα τη Βαγδάτη των Αββασιδών.

Διάφοροι επιστήμονες σημειώνουν ότι οι Σαμανίδες αναζωογόνησαν την Περσία περισσότερο από τους Βουγίδες και τους Σαφαρίδες, ενώ συνέχισαν να πατρονάρουν τους Άραβες σε σημαντικό βαθμό. Παρόλα αυτά, σε μια διάσημη έδικτο, οι σαμανιδικές Αρχές διακήρυξαν ότι "εδώ, σε αυτή την περιοχή, η γλώσσα είναι η Περσική, και οι βασιλιάδες του βασιλείου είναι Πέρσες βασιλιάδες".

Κατά τη διάρκεια της σαμανιδικής περιόδου σχηματίστηκε στην Κεντρική Ασία το έθνος των Τατζίκων. Η Αυτοκρατορία των Σαμανιδών θεωρείται ως το πρώτο τατζικικό κράτος, ενώ και παλαιότερες ιρανικές δυναστείες προέρχονταν από τις περιοχές ὀπου οι Τατζίκοι κατοικούν έως σήμερα (Ταχιρίδες, Σαφαρίδες, Φαριγουνίδες κλπ.).

## Δυναστεία των Σαμανιδών

## Εξωτερικοί σύνδεσμοι
* 

Κατηγορία:Περσία
Κατηγορία:Ιστορία του Ιράν
Κατηγορία:Ιστορία του Αφγανιστάν
Κατηγορία:Ιστορία του Καζακστάν
Κατηγορία:Ιστορία του Ουζμπεκιστάν
Κατηγορία:Ιστορία του Τατζικιστάν
Κατηγορία:Ιστορία του Τουρκμενιστάν
Κατηγορία:Πρώην κράτη της Ασίας
Σαμανιδες
Σαμανιδες
Πανελλήνιο πρωτάθλημα ανώμαλου δρόμου ανδρών 2013

Το Πανελλήνιο πρωτάθλημα ανώμαλου δρόμου ανδρών 2013, διεξήχθη στις 24 Φεβρουαρίου στις Σκαμνιές στην Πύλη Τρικάλων (απόσταση ανδρών 10000μ.). Πρωταθλητής αναδείχθηκε ο Μαγγίνας του Ολυμπιακού, ενώ πρωταθλητής σύλλογος αναδείχθηκε ο Ολυμπιακός για δωδέκατη φορά στην ιστορία του.

## Οι 6 πρώτοι αθλητές

## Ομαδική βαθμολογία

## Πρωταθλήματα μικρών ηλικιών

## Πηγές
* Επίσημος ιστότοπος ΣΕΓΑΣ
* Ιστότοπος runningnews.gr

Ανδρων
Κατηγορία:Στίβος το 2013
Κατηγορία:Περιφερειακή ενότητα Τρικάλων
Πρωτάθλημα Αθήνας πετοσφαίρισης ανδρών 1930

Το **6ο Πρωτάθλημα Αθήνας βόλεϊ του [[Πανιώνιος (πετοσφαίριση ανδρών)|Πανιωνίου]]** έγινε το 1930 με την άδεια του ΣΕΓΑΣ. Τον τίτλο κατέκτησε ο **[[Εθνικός Γ.Σ.]]** για τρίτη φορά και κατέκτησε οριστικά το τριετές επαμειβόμενο κύπελλο του Πανιωνίου. Ήταν το τελευταίο αθηναϊκό πρωτάθλημα που διοργάνωσε ο σύλλογος. Μετείχαν πολλά αθηναϊκά σωματεία και η τελική φάση διεξήχθη με έξι συλλόγους με βαθμολογία. Όπως την προηγούμενη χρονιά, ο σύλλογος διοργάνωσε και πρωτάθλημα γυναικών. Το πρωτάθλημα του 1930 αφιερώθηκε στη μνήμη του Δημητρού Δάλλα που είχε αποβιώσει το προηγούμενο έτος, τιμώντας έτσι τον πρωτοπόρο παράγοντα που υπήρξε ο εμπνευστής αυτών των αγώνων.

## Πρωτάθλημα Συλλόγων

Οι αγώνες ξεκίνησαν στις 2 Φεβρουαρίου 1930 και μετείχαν όλοι οι αθηναϊκοί σύλλογοι. Το πρωτάθλημα ολοκληρώθηκε το Μάιο. Η τελική φάση έγινε με έξι ομάδες σε ενιαίο όμιλο με βαθμολογία. Ήταν οι: Ν. Βύρωνος, Ν. Ηστ, Πανιώνιος, Παναθηναϊκός, Π. Φάληρο, Εθνικός ΓΣ. Ο όμιλος αυτός αποτέλεσε την Α΄ κατηγορία της επόμενης σεζόν και τα υπόλοιπα σωματεία εντάχθηκαν στη Β΄.

Με τη συμβολή των κυανερύθρων το αθηναϊκό πρωτάθλημα βόλεϊ είχε γίνει πλέον θεσμός και είχε δομηθεί σε δύο κατηγορίες. Τα επόμενα έτη τη διοργάνωση ανέλαβαν από κοινού Πανιώνιος, Εθνικός ΓΣ και Πανελλήνιος και ο ΣΕΓΑΣ την ονόμασε "Περιφερειακό πρωτάθλημα βόλεϊ Αθηνών-Πειραιώς".

### Η διοργάνωση
***Προκριματική φάση**: προκρίθηκαν έξι ομάδες στην τελική φάση. 
***Τελική φάση**: έξι σύλλογοι σε όμιλο με βαθμολογία.  
****Πρωταθλητής**: **[[Εθνικός Γ.Σ.]] **: κατέκτησε οριστικά το τριετές επαμειβόμενο κύπελλο του Πανιωνίου.
****Σύνθεση Εθνικού**: Ευάγγελος Μοιρόπουλος, Καλούδης, Μαμφρέδος, Καρυδάκης, Φωκάς, Γιαταγάνας. **Προπονητής**: Κώστας Νιάτας.
***Αποτελέσματα**:
**Εθνικός - Πανιώνιος: 2-1
**Εθνικός - Νήαρ Ηστ: 2-1
**Εθνικός - Παλαιό Φάληρο: 2-0
**Εθνικός - Παναθηναϊκός: 2-0
**Εθνικός - Νέοι Βύρωνος: 2-0 (15-8, 15-13). Ο αγώνας έγινε δύο φορές. Και στον πρώτο αγώνα επικράτησε ο Εθνικός με 2-0 (15-11, 15-12) αλλά οι Ν. Βύρωνος κέρδισαν ένσταση για αντικανονική συμμετοχή του παίκτη Νάσλου και το ματς επαναλήφθηκε.

### Τελική κατάταξη

## Πηγές
*Θ. Μπελίτσος, "Κυανέρυθρη ιστορία: Ο Πανιώνιος διοργανώνει τα πρώτα πρωταθλήματα βόλεϊ στην Ελλάδα (1925-1930)", εφ. "Κυανέρυθρη πλατεία", φ. 59 (19/1/2013).
*"Πώς η ομάς του Εθνικού εκέρδισε το πρωτάθλημα βόλλεϋ μπωλ", εφ."Βραδυνή", 15 Ιουλίου 1930, σ.5.

Κατηγορία:Πανιώνιος Σμύρνης
Ανδρων
Κατηγορία:Πετοσφαίριση το 1930
Γιώργος Σαββάκης

Ο **Γιώργος Σαββάκης** ή Σαβάκης (22 Αυγούστου 1922 - 9 Αυγούστου 2004) ήταν Έλληνας ζωγράφος. 

## Βιογραφία
Γεννήθηκε στη συνοικία του Ψυρή, αλλά έζησε στην περιοχή της Πλάκας. Κατά τη διάρκεια του Κατοχής ξεκίνησε να δημιουργεί σκίτσα από την καθημερινότητα. Γνωστός έγινε με τα έργα του σχετικά με την παλιά Αθήνα. Τα έργα του ταυτίζονται ειδικότερα με την Πλάκα όπου ζούσε. Έργα του βρίσκονται σε συλλογές όπως αυτή της Εθνικής Τράπεζας, στο Μουσείο Ελληνικής Λαϊκής Τέχνης, στο Διεθνές Μουσείο Λαϊκής Τέχνης στη Γαλλία και σε ιδιωτικές συλλογές, ενώ τοιχογραφίες και οι πίνακες του κοσμούν παραδοσιακές ταβέρνες στην περιοχή της Πλάκας.

Έκανε πολλές εκθέσεις στο εξωτερικό (Γαλλία, Αγγλία και ΗΠΑ) και έγινε και επίτιμος πολίτης μιας μικρής γαλλικής πόλης που ζωγράφισε. Το 2010 η *Τεχνόπολις* του Δήμου Αθηναίων διοργάνωσε έκθεση ζωγραφικής με τίτλο "Γιώργος Σαββάκης: Εικόνες από την παλιά Αθήνα" και το 2012 το Ιωνικό Κέντρο έδειξε μια έκθεση με έργα του.

## Παραπομπές


## Εξωτερικοί σύνδεσμοι
* 
* Περιγραφή ταινίας μικρού μήκους για τον Γιώργο Σαββάκη

Κατηγορία:Έλληνες ζωγράφοι του 21ου αιώνα
Πρωτάθλημα Αθήνας πετοσφαίρισης ανδρών 1929

μικρογραφία|δεξιά|300px|<center>Το πρόγραμμα των αγώνων βόλεϊ 1929.<br />εφ. "Η Αθλητική", 16/2/1929.

Το **5ο Πρωτάθλημα Αθήνας βόλεϊ του [[Πανιώνιος (πετοσφαίριση ανδρών)|Πανιωνίου]]** έγινε το 1929 με την άδεια του ΣΕΓΑΣ. Μετείχαν 10 σωματεία. Νικητές αναδείχθηκαν οι '''Νέοι Βύρωνος''' που κατέκτησαν για πρώτη φορά το τριετές επαμειβόμενο κύπελλο του Πανιωνίου. Όπως την προηγούμενη χρονιά, ο σύλλογος διοργάνωσε και πρωτάθλημα γυναικών αλλά όχι τα σχολικά πρωταθλήματα, τα οποία ανέλαβε να διοργανώσει ο Σύνδεσμος Γυμναστών.

## Πρωτάθλημα Συλλόγων

Τον Ιανουάριο του 1929 ο Πανιώνιος προκήρυξε το **πρωτάθλημα βόλεϊ συλλόγων**, κατόπιν εγκρίσεως του ΣΕΓΑΣ. Στο πρωτάθλημα που είχε γίνει πλέον θεσμός μετείχαν δέκα αθηναϊκές ομάδες. Οι αγώνες έγιναν στο Παναθηναϊκό Στάδιο και στο γυμναστήριο του Εθνικού Αθηνών από την Κυριακή 17 Φεβρουαρίου ως τις αρχές Απριλίου 1929. Στην α΄ φάση αγωνίστηκαν σε δύο ομίλους και εν συνεχεία οκτώ ομάδες (τέσσερις από κάθε όμιλο) έδωσαν αγώνες νοκ άουτ ως τον τελικό.
### Η διοργάνωση
* **Προκριματική φάση**: προκρίθηκαν τέσσερις ομάδες από κάθε όμιλο στην προημιτελική φάση που ήταν νοκ-άουτ. Οι μετέχουσες ομάδες ήταν:
* *Α΄ όμιλος*: Εθνικός Γ.Σ., Αθηναϊκός Α.Σ., Α.Ο. Νέοι Βύρωνος, Παναθηναϊκός Α.Ο., Αχιλλεύς Αθηνών.
* *Β΄ όμιλος*: Α.Ο. Παλαιό Φάληρο, Πανελλήνιος Γ.Σ., ΑΕΚ, Ατρόμητος Αθηνών, Πανιώνιος. Ο Γ.Σ. Αμαρουσίου αποσύρθηκε.
* **Προημιτελική φάση**: μετείχαν οκτώ σύλλογοι σε αγώνες νοκ-άουτ και προκρίθηκαν οι τέσσερις.
** Νέοι Βύρωνος -
** Αθηναϊκός Α.Σ. -
** Πανιώνιος -
** Πανελλήνιος Γ.Σ. -
* **Τελική φάση**: έγινε τον Απρίλιο και οι τέσσερις ομάδες αγωνίστηκαν σε ενιαίο όμιλο με βαθμολογία (σύστημα πουλ).
** Μετείχαν: Ν. Βύρωνος, Αθηναϊκός, Πανιώνιος και Πανελλήνιος.
* **Πρωταθλητής**: '''Νέοι Βύρωνος'''.

### Τελική κατάταξη

## Σχολικό πρωτάθλημα
Από τη χρονιά αυτή το **σχολικό πρωτάθλημα** ανέλαβε να διοργανώσει ο Σύλλογος Γυμναστών, παίρνοντας έτσι τη σκυτάλη από τον Πανιώνιο, που είχε ανοίξει για τα καλά το δρόμο στον τομέα αυτό. Νικητής αναδείχθηκε το **Γ΄ Γυμνάσιο Αθηνών** που νίκησε στον τελικό το Βαρβάκειο με 15-8, 10-15, 15-5.
## Πηγές
* Θ. Μπελίτσος, "Κυανέρυθρη ιστορία: Ο Πανιώνιος διοργανώνει τα πρώτα πρωταθλήματα βόλεϊ στην Ελλάδα (1925-1930)", εφ. "Κυανέρυθρη πλατεία", φ. 59 (19/1/2013).

### Παραπομπές


Κατηγορία:Πανιώνιος Σμύρνης
Ανδρων
Κατηγορία:Πετοσφαίριση το 1929
Πατριάρχης Νεόφυτος

Με το όνομα **Νεόφυτος** φέρονται οι εξής Πατριάρχες: 

* Οι Κωνσταντινουπόλεως:
** Νεόφυτος Α΄ (1153-1154)
** Νεόφυτος Β΄ (1602-1603, 1607-1612)
** Νεόφυτος Γ΄ (1636-1637)
** Νεόφυτος Δ΄ (1688-1689)
** Νεόφυτος Ε΄ (1707)
** Νεόφυτος ΣΤ΄ (1734-1740, 1743-1744)
** Νεόφυτος Ζ΄ (1785-1789, 1798-1801)
** Νεόφυτος Η΄ (1891-1894)

* Ο Αντιοχείας Νεόφυτος (1673-1682)

* Ο Πατριάρχης Σόφιας Νεόφυτος (2013-σήμερα)
Νεόφυτος Αντιοχείας

Ο **Νεόφυτος** (εκ Χίου) διετέλεσε Πατριάρχης Αντιοχείας από το 1672 ως το 1682.

Καταγόταν από τη Χίο, αλλά μαθήτευσε κοντά σε Ιησουΐτες στη Δαμασκό. Ήταν ανηψιός του προηγούμενου Πατριάρχη Ευθύμιου Γ' και ορίστηκε εφημέριος στο Χαλέπι της Συρίας επί Πατριαρχείας του Μακαρίου Γ΄. Το 1672 εξελέγη επίσκοπος Χάμα.

Μετά το θάνατο του Μακαρίου Γ΄ το 1672, ο ανηψιός του Κωνσταντίνος εξελέγη Πατριάρχης σε ηλικία μικρότερη των είκοσι ετών με τη βοήθεια του Κυβερνήτη της Δαμασκού. Χειροτονήθηκε επίσκοπος και πήρε το όνομα Κύριλλος. Η εκλογή του όμως δεν αναγνωρίστηκε από πολλούς επισκόπους, μεταξύ των οποίων και ο Δοσίθεος Ιεροσολύμων, οι οποίοι την θεώρησαν άκυρη, καθώς ο Κωνσταντίνος δεν ήταν σε ηλικία νόμιμη για να χειροτονηθεί στον τρίτο βαθμό της ιεροσύνης. Η μερίδα αυτή υποστήριξε τον Νεόφυτο, ο οποίος μετέβη στην Κωνσταντινούπολη, όπου τον Νοέμβριο του 1672 απέσπασε φιρμάνι από τον Σουλτάνο Μωάμεθ Δ΄, καθώς και απόφαση ορισμού του από τον Οικουμενικό Πατριάρχη Διονύσιο Δ΄. Επρόκειτο για την πρώτη παρέμβαση του Οικουμενικού Πατριαρχείου στον θρόνο της Αντιόχειας.

Ο Νεόφυτος πάντως δεν αναγνωρίστηκε ως Πατριάρχης από το σύνολο των πιστών, οι οποίοι διασπάστηκαν σε δύο φατρίες, οι οποίες κατόρθωναν, έναντι χρηματικού ανταλλάγματος, να αποσπούν εναλλάξ την εύνοια της Υψηλής Πύλης. Έτσι, ο Κύριλλος απέσπασε τρεις φορές επίσημη αναγνώριση και ο Νεόφυτος δύο. Η διαμάχη μεταξύ των δύο διεκδικητών του θρόνου διήρκεσε εννιά χρόνια, ως το 1682, οπότε ο Νεόφυτος αποφάσισε να αποσυρθεί υπό το βάρος των χρεών του, αφήνοντας τον Κύριλλο ως Πατριάρχη. Ο Νεόφυτος παραιτήθηκε και από την επισκοπή της Χάμα και εξελέγη επίσκοπος Λαττάκειας, διατηρώντας και τον τίτλο του επίτιμου Πατριάρχη. Πέθανε το 1686.

## Παραπομπές


Κατηγορία:Πατριάρχες Αντιοχείας
Very 'eavy...Very 'umble

Το **Very 'eavy...Very 'umble** είναι ο πρώτος δίσκος του βρετανικού ροκ συγκροτήματος Uriah Heep, ο οποίος κυκλοφόρησε τον Ιούνιο του 1970 μέσω της δισκογραφικής εταιρείας "Vertigo". Οι κριτικές, την εποχή της κυκλοφορίας του δίσκου, ήταν πολύ μέτριες, αλλά οι οπαδοί του συγκροτήματος θεωρούν το "*Very 'eavy...Very 'umble*" έναν από τους σημαντικότερους δίσκους των Uriah Heep.
Στην αμερικανική έκδοση του δίσκου, υπάρχει το τραγούδι "*Bird of Prey*" στη θέση του "*Lucy Blues*".
Ο δίσκος επανεκδόθηκε την επόμενη χρονιά από την εταιρεία "Bronze Records", η οποία ανέλαβε το συγκρότημα μετά τα πρώτα τους δύο άλμπουμ.

## Τραγούδια
1. **[[Gypsy (τραγούδι, Uriah Heep)|Gypsy]]** *(Box, Byron)* - 6:37
2. **Walking in your Shadow** *(Newton, Byron)* - 4:31
3. **Come Away Melinda** *(Hellerman, Minkoff)* - 3:46
4. **Lucy Blues** *(Box, Byron)* - 5:08
5. **Dreammare** *(Newton)* - 4:39
6. **Real Turned On** *(Box, Newton, Byron)* - 3:37
7. **I'll Keep on Trying** *(Box, Byron)* - 5:24
8. **Wake Up (Set Your Sights)** *(Box, Byron)* - 6:22

## Θέσεις τσαρτ
***Very 'eavy...Very 'umble*** *(άλμπουμ)*

***Επίσημη κυκλοφορία: [[Ιούνιος]] [[1970]]***

***Gypsy*** *(σινγκλ)*

***Επίσημη κυκλοφορία: [[Ιούνιος]] [[1970]]***

## Μέλη των Uriah Heep
Η σύνθεση του συγκροτήματος είχε την εξής μορφή:

**Ντέηβιντ Μπάιρον** - *φωνητικά*
**Μικ Μποξ** - *κιθάρα*
**Κεν Χένσλεϊ** - *πλήκτρα*
**Πωλ Νιούτον** - *μπάσο*
**Άλεξ Νάπιερ** - *τύμπανα*
**Νάιτζελ Όλσον** - *τύμπανα* ("*Lucy Blues*", "*Dreammare*")
**Κηθ Μπέηκερ** - *τύμπανα* ("*Bird of Prey*")

## Πηγές
* Allmusic http://www.allmusic.com/album/uriah-heep-us-mw0000203517
* Prog Archives http://www.progarchives.com/album.asp?id=5893
* Αυστραλιανά τσαρτ http://www.poparchives.com.au/gosetcharts/1971/19710605.html 
* Αμερικανικά τσαρτ http://www.allmusic.com/album/very-eavy-very-umble-mw0000203517/awards
* Γερμανικά τσαρτ http://charts.de/suche.asp?search=uriah+heep&x=12&y=8&country=de
* Ιταλικά τσαρτ http://www.hitparadeitalia.it/hp_yenda/lpe1971.htm http://www.hitparadeitalia.it/indici/per_anno/hpy1971.htm
* Καναδικά τσαρτ https://web.archive.org/web/20121228014032/http://www.collectionscanada.gc.ca/rpm/028020-119.01-e.php

Κατηγορία:Δισκογραφία των Uriah Heep
Κατηγορία:Άλμπουμ του 1970
Ανδρέας Δ. Καφεντζόπουλος

Ο **Ανδρέας Καφεντζόπουλος** ή **Καφεντζής**, (πεθ. Πειραιάς 1929), ήταν Έλληνας νομικός και πολιτικός από την Αχαΐα.

Γεννήθηκε στην Πάτρα και καταγόταν από οικογένεια αγωνιστών του 1821 πατέρας του ο Δημήτριος Καφεντζόπουλος. Τελείωσε το Β' Γυμνάσιο Πατρών κι έπειτα σπούδασε νομικά. Είχε εκλεγεί βουλευτής Πατρών το 1910.

Πέθανε στον Πειραιά το 1929 όπου έμενε τα τελευταία χρόνια της ζωής του.

## Παραπομπές


Κατηγορία:Βουλευτές Πατρών
Saxon (άλμπουμ)

**Saxon** είναι ο τίτλος του πρώτου δίσκου του χέβι μέταλ συγκροτήματος Saxon, ο οποίος κυκλοφόρησε τον Μάιο του 1979 μέσω της γαλλικής δισκογραφικής εταιρείας "Carrere". Ο δίσκος ηχογραφήθηκε μετά από τρία χρόνια ύπαρξης του συγκροτήματος και ο ήχος του αποτελείται από ροκ εντ ρολ ρυθμούς σε συνδυασμό με τα πρώτα δείγματα του New Wave of British Heavy Metal. Αποτέλεσε θεμέλιο λίθο για την μετέπειτα πορεία των Saxon, γνωστοποιώντας τους στο κοινό του χέβι μέταλ, χωρίς όμως να γνωρίσει ιδιαίτερη εμπορική επιτυχία.

Μετά την επιτυχία του δεύτερου δίσκου τους, "*[[Wheels of Steel]]*", η εταιρεία προσπάθησε να προσελκύσει το ενδιαφέρον του κοινού για το πρώτο άλμπουμ επανακυκλοφορώντας το σινγκλ "*Big Teaser*", το οποίο ανέβηκε στο # 66 των βρετανικών τσαρτ.

## Τραγούδια
1. **Rainbow Theme** *(Byford, Quinn, Oliver, Dawson, Gill)* - 3:07
2. **Frozen Rainbow** *(Byford, Quinn, Oliver, Dawson, Gill)* - 2:29
3. **Big Teaser** *(Byford, Quinn, Oliver, Dawson, Gill)* - 3:55
4. **Judgement Day** *(Byford, Quinn, Oliver, Dawson, Gill)* - 5:31
5. **Stallions of the Highway** *(Byford, Quinn, Oliver, Dawson, Gill)* - 2:52
6. **Backs to the Wall** *(Byford, Quinn, Oliver, Dawson, Gill)* - 3:09
7. **Still fit to Boogie** *(Byford, Quinn, Oliver, Dawson, Gill)* - 2:53
8. **Militia Guard** *(Byford, Quinn, Oliver, Dawson, Gill)* - 4:50

## Θέσεις τσαρτ
***Big Teaser*** *(σινγκλ)*

***Ημερομηνία δεύτερης κυκλοφορίας: [[Ιούνιος]] [[1980]]***

## Τα μέλη των Saxon
Το *Saxon* ηχογραφήθηκε από τους εξής μουσικούς:

* **[[Μπιφ Μπάιφορντ]]** - *φωνητικά*
* **Γκράχαμ Όλιβερ** - *κιθάρα*
* **[[Πωλ Κουήν]]** - *κιθάρα*
* **Στηβ Ντόσον** - *μπάσο*
* **Πητ Γκιλ** - *τύμπανα*

## Παραπομπές

## Πηγές
* Allmusic

Κατηγορία:Δισκογραφία των Saxon
Κατηγορία:Άλμπουμ του 1979
2495 Νοβιομάγκουμ

Ο **Νοβιομάγκουμ (Noviomagum)** είναι ένας αστεροειδής που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών, μέχρι τα εσώτατα όριά της, και έχει απόλυτο μέγεθος (όπως ορίζεται για το Ηλιακό Σύστημα) 14,87. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του από τη λατινική ονομασία της ολλανδικής πόλεως Ναϊμέχεν, που θεωρείται η αρχαιότερη της χώρας.

Ο Νοβιομάγκουμ είναι ένας από τους πολύ λίγους αστεροειδείς της Κύριας Ζώνης που περιφέρεται γύρω από τον `Ηλιο σε λιγότερο από χίλιες γήινες ημέρες.

## Φυσικά χαρακτηριστικά
Τα φυσικά χαρακτηριστικά του Νοβιομάγκουμ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Νοβιομαγκουμ
2496 Φερνάνδος

Ο **Φερνάνδος (Fernandus)** είναι ένας αστεροειδής που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,5. Ανακαλύφθηκε το 1953 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Αμερικανού ζωολόγου και γενετιστή Φερνάντους Πέιν (*Fernandus Payne*, 1881-1977).

Αξιοσημείωτη είναι η μικρή κλίση της τροχιάς του Φερνάνδου ως προς την εκλειπτική, μόλις 55΄.

## Φυσικά χαρακτηριστικά
Τα φυσικά χαρακτηριστικά του Φερνάνδου είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Φερνανδος
2498 Τσέσεβιτς

μικρογραφία|Η τροχιά του αστεροειδούς 2498 Τσέσεβιτς
Ο **Τσέσεβιτς (Tsesevich)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,0. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Σοβιετικού αστρονόμου Βλάντιμιρ Πλατόνοβιτς Τσέσεβιτς (Владимир Платонович Цесевич, 1907-1983).

## Φυσικά χαρακτηριστικά
Τα φυσικά χαρακτηριστικά του Τσέσεβιτς είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Τσεσεβιτς
2499 Μπρανκ

Ο **Μπρανκ (Brunk)** είναι ένας μικρός αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 12,1. Ανακαλύφθηκε το 1978 από τους Αμερικανούς αστρονόμους Έλινορ Χέλιν και Σελτ Μπας, που παρατηρούσαν από το Αστεροσκοπείο του Πάλομαρ, και πήρε το όνομά του προς τιμή του συμπατριώτη τους αστρονόμου Γουίλιαμ Μπρανκ (*William E. Brunk*).

Αξιοσημείωτη είναι η μικρή κλίση της τροχιάς του Μπρανκ ως προς την εκλειπτική, μόλις 45΄12΄΄.

## Φυσικά χαρακτηριστικά
Τα φυσικά χαρακτηριστικά του Μπρανκ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μπρανκ
2500 Αλασκαττάλο

Ο **Αλασκαττάλο (Alascattalo)** είναι ένας αστεροειδής που περιφέρεται στην εσωτερική (δηλαδή την προς τον Ήλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,8. Ανακαλύφθηκε το 1926 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από το ομώνυμο μυθικό ζώο, διασταύρωση θαλάσσιου ίππου και Άλκης, θέμα ανεκδότων στην Αλάσκα.

## Φυσικά χαρακτηριστικά
Τα φυσικά χαρακτηριστικά του Αλασκαττάλο είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Αλασκατταλο
2501 Λόχγια

Ο **Λόχγια (Lohja)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,96. Ανακαλύφθηκε το 1942 από τη Φινλανδή αστρονόμο Λίιζι Ότερμα, που παρατηρούσε από το Τούρκου, και πήρε το όνομά του από την ομώνυμη πόλη και δήμο της Φινλανδίας.

## Φυσικά χαρακτηριστικά
Ο φασματικός τύπος του Λόχγια είναι **A**. Ο Λόχγια περιστρέφεται γύρω από τον εαυτό του μία φορά κάθε 3 ώρες και 48,5 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λοχγια
2502 Νούμελα

Η **Νούμελα (Nummela)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,70. Ανακαλύφθηκε το 1943 από τον Φινλανδό αστρονόμο Ούργιο Βάισαλα, που παρατηρούσε από το Τούρκου, και πήρε το όνομά της από την ομώνυμη μικρή φινλανδική πόλη, έδρα του δήμου Βίχτι.

## Φυσικά χαρακτηριστικά
Η μέση διάμετρος της Νούμελα εκτιμάται σε 16,54 ± 2,4 χιλιόμετρα, ενώ το γεωμετρικό άλβεδό της είναι 0,135 ± 0,051.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Νουμελα
2504 Γκαβιόλα

Ο **Γκαβιόλα (Gaviola)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,1. Ανακαλύφθηκε το 1967 από τους αστρονόμους Κάρλος Ούλρικο Θέσκο (Αργεντινός) και `Αρνολντ Ρ. Κλέμολα (από τις ΗΠΑ), που παρατηρούσαν από το Ελ Λεονθίτο της Αργεντινής, και πήρε το όνομά του προς τιμή του Αργεντινού αστροφυσικού Ραμόν Ενρίκε Γκαβιόλα (*Ramón Enrique Gaviola*, 1900-1989).

## Φυσικά χαρακτηριστικά
Ο φασματικός τύπος του Γκαβιόλα είναι **Sq** (λιθώδης). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γκαβιολα
2503 Λιαονίνγκ

Ο **Λιαονίνγκ (Liaoning)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 14,116. Ανακαλύφθηκε το 1965 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από την ομώνυμη επαρχία της βορειοανατολικής Κίνας.

Στο περιήλιο της τροχιάς του ο Λιαονίνγκ φθάνει στα εσώτατα όρια (δηλαδή τα προς την πλευρά του Ηλίου) της Κύριας Ζώνης.

## Φυσικά χαρακτηριστικά
Τα φυσικά χαρακτηριστικά του Λιαονίνγκ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Λιαονινγκ
2507 Μπομπόνε

Ο **Μπομπόνε (Bobone)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,7. Ανακαλύφθηκε το 1976 από το προσωπικό του «Αστεροσκοπείου Φελίξ Αγκυγιάρ» στο Ελ Λεονθίτο της Αργεντινής και πήρε το όνομά του προς τιμή του Αργεντινού αστρονόμου Χόρχε Μπομπόνε, όπως και ο κρατήρας Μπομπόνε της Σελήνης.

## Φυσικά χαρακτηριστικά
Ο φασματικός τύπος του Μπομπόνε είναι **Xe**. Ο Μπομπόνε περιστρέφεται γύρω από τον εαυτό του μία φορά κάθε 4 ώρες 59 λεπτά και 10 δευτερόλεπτα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μπομπονε
Μάνος Πυροβολάκης

Ο **Μάνος Πυροβολάκης** (Αθήνα, 2 Σεπτεμβρίου 1970) είναι Έλληνας τραγουδιστής, τραγουδοποιός και λυράρης κρητικής λύρας.

## Βιογραφία
Γεννήθηκε στις 2 Σεπτεμβρίου 1970 στην Αθήνα από Κρητικούς γονείς και στα 13 του είχε την πρώτη του επαφή με την Κρητική Λύρα, με δάσκαλο τον Γεώργιο Βυζιριανάκη. Σπούδασε στο Εθνικό Μετσόβιο Πολυτεχνείο (Τμήμα Ναυπηγών Μηχανολόγων Μηχανικών) και συνεχίζοντας την ενασχόλησή του με τη λύρα, έκανε τις πρώτες του εμφανίσεις συμμετέχοντας στα παραδοσιακά μουσικά προγράμματα της ΕΡΤ. Έχει παρακολουθήσει μαθήματα σύγχρονης αρμονίας με τον Μιχάλη Ροζάκη,  ενώ έχει πτυχίο σύγχρονου τραγουδιού με την Τούλα Κατσαφάνα στο Εθνικό Ωδείο , αρμονίας και αντίστιξης με τον Σπύρο Κλάψη και Φούγκας με τον Μιχάλη Τραυλό .Επίσης έχει παρακολουθήσει μαθήματα Τζαζ αρμονίας στο Ωδείο Φίλιππου Νάκα.

Στα πρώτα χρόνια της καριέρας του έλαβε μέρος στο Β’ Φεστιβάλ Κρητικής Μουσικής και Τραγουδιού στο Θέατρο Παλλάς και εκπροσώπησε την Κρητική παράδοση στο Παγκόσμιο Φεστιβάλ Φολκλορικής Μουσικής (CIOFF) στην Ιαπωνία. Το 1994 επιμελήθηκε μουσικά την παράσταση «Μάχη της Κρήτης» (Επιμορφωτικά προγράμματα της ΕΡΤ) και το1995 και 1996 καλεσμένος της Ένωσης Κρητών «Κνωσός» του Τορόντο, έδωσε εκεί σειρά συναυλιών με αντικείμενο τη «Μάχη της Κρήτης». Το καλοκαίρι του 1997 συνεργάστηκε με τον Βαγγέλη Παπαθανασίου συμμετέχοντας στην τελετή έναρξης του 6ου Παγκόσμιου Πρωταθλήματος Ανοιχτού Στίβου.

Υπήρξε μέλος του συγκροτήματος Κινούμενα Σχέδια ενώ από το 2001 ακολούθησε σόλο πορεία.Το 2004 συνεργάστηκε με τον Νίκο Πορτοκάλογλου, ηχογραφώντας το πολύ χαρακτηριστικό «Τι λείπει» (τραγούδι: Ελευθερία Αρβανιτάκη) για τη μουσική της ταινίας Μπραζιλέρο. Σημαντική ήταν η συμμετοχή του στην τελετή λήξης των Ολυμπιακών Αγώνων Αθήνα 2004, όπου ο Μάνος συνόδεψε με την Βιολόλυρά του την Ελευθερία Αρβανιτάκη. Το 2010 συμμετείχε στον Ελληνικό προημιτελικό της Eurovision με το τραγούδι «Κιβωτός του Νώε» (Noah’s Ark).
Έχει συνεργαστεί ζωντανά με τους: Ανδριάνα Μπάμπαλη (2003), Αναστασία Μουτσάτσου και Νίκο Ζιώγαλα, Νίκο Πορτοκάλογλου (2003-2004), Κώστα Λειβαδά - Στάθη Δρογώση (2004-2005), Γιώργο Νταλάρα - Αντώνη Ρέμο (2005), Ελευθερία Αρβανιτάκη (2006), Ελένη Τσαλιγοπούλου - Γιάννη Κότσιρα - Ραλλία Χρηστίδου (2006), Θεοδοσία Τσάτσου (2007), Μελίνα Ασλανίδου - Γιώργο Καραδήμο, Έλενα Παπαρίζου (2008), Βασίλη Σκουλά (2010-2011).

## Δισκογραφία
*Κινούμενα Σχέδια (1998)
*Μάνος Πυροβολάκης & τα Κινουμένα Σχέδια - Το Χαμόγελό σου (2000)
*Όλα για Όλα (2004)
*Στον Έρωτα δεν Υπάρχει Νικητής (2007)
*Σινιάλο (Single 2009)
*Εσύ που αγαπούσα τόσο (Single 2011)
*Δεν αντέχω να μην σ' έχω (Single 2014)
*Τριανταφυλλιά μου (Single 2015)
*Έχω παράξενη καρδιά (Single 2016)
*Η Λάμπα (Single 2017)
*Σου κρύβω την αγάπη μου (Single 2019)
*Το κύμα (Single 2020)

## Εξωτερικοί σύνδεσμοι

*Επίσημη σελίδα στο Facebook

## Παραπομπές


Κατηγορία:Έλληνες τραγουδιστές
Κατηγορία:Κρητικοί μουσικοί
Κατηγορία:Έλληνες λυράρηδες κρητικής λύρας
Πρωτάθλημα καλαθοσφαίρισης Α1 εθνικής κατηγορίας γυναικών 2012-2013

Το πρωτάθλημα Ελλάδας μπάσκετ γυναικών της περιόδου 2012-13, είναι το 16ο στην ιστορία της Α1 κατηγορίας και διεξάγεται με τη συμμετοχή δώδεκα ομάδων. Το πρωτάθλημα ξεκίνησε στις 6 Οκτωβρίου 2012.

## Σύστημα διεξαγωγής
Στην πρώτη φάση του πρωταθλήματος, την κανονική περίοδο, οι δώδεκα ομάδες αγωνίζονται σε δύο γύρους. Στη δεύτερη φάση οι τέσσερις πρώτες ομάδες προκρίνονται στα play off για την κατάκτηση του πρωταθλήματος. Οι ομάδες που καταλαμβάνουν τις θέσεις 5-10 αγωνίζονται στα play out σε τρία ζευγάρια για την αποφυγή του υποβιβασμού. Οι τρεις ηττημένες μαζί με τις ομάδες που κατέλαβαν τις θέσεις 11, 12 στην κανονική περίοδο θα υποβιβαστούν στην Α2 κατηγορία, απ' όπου θα προβιβαστούν τρεις ομάδες καθώς το πρωτάθλημα της περιόδου 2013-14 θα διεξαχθεί με δέκα ομάδες. Στα play off και play out μεταφέρονται τα αποτελέσματα της κανονικής περιόδου.

## Κανονική περίοδος
### Βαθμολογία

### Αποτελέσματα

## Play out
Στα play out μεείχαν οι ομάδες που κατέλαβαν τις θέσεις 5-10 στην κανονική περίοδο. Οι σειρές κρίθηκαν στις τρεις νίκες συμπεριλαμβανομένων των αποτελεσμάτων της κανονικής περιόδου (με αστερίσκο οι αγώνες που έγιναν στην έδρα της ομάδας με πλεονέκτημα).

Κ.Π. 1=1ος αγώνας κανονικής περιόδου, Κ.Π. 2=2ος αγώνας κανονικής περιόδου, P.O. 1=1ος αγώνας των playouts, P.O. 2=2ος αγώνας των playouts, P.O. 3=3ος αγώνας των playouts

## Play off
Στα play off για τον τίτλο του πρωταθλητή μετέχουν οι ομάδες που κατέλαβαν τις θέσεις 1-4 στην κανονική περίοδο. Οι σειρές κρίνονται στις τρεις νίκες συμπεριλαμβανομένων των αποτελεσμάτων της κανονικής περιόδου (με αστερίσκο οι αγώνες που έγιναν στην έδρα της ομάδας με πλεονέκτημα).

### <u>Ημιτελικοί</u>

Κ.Π. 1=1ος αγώνας κανονικής περιόδου, Κ.Π. 2=2ος αγώνας κανονικής περιόδου, P.O. 1=1ος αγώνας των playoffs, P.O. 2=2ος αγώνας των playoffs, P.O. 3=3ος αγώνας των playoffs

### <u>Μικρός τελικός</u>

### <u>Μεγάλος τελικός</u>

## Τελική κατάταξη

## Παραπομπές


## Εξωτερικοί σύνδεσμοι
*Βαθμολογία Επίσημος ιστότοπος ΕΟΚ
*Πρόγραμμα

Κατηγορία:Α1 εθνική κατηγορία καλαθοσφαίρισης γυναικών
Πρωταθλημα Ελλαδος Α1 Γυναικών 2012 2013
Πρωταθλημα Ελλαδος Α1 Γυναικών 2012 2013
Πρωτάθλημα Αθήνας πετοσφαίρισης γυναικών 1927

Το **Β΄ γυναικείο πρωτάθλημα βόλεϊ του [[Πανιώνιος (πετοσφαίριση γυναικών)|Πανιωνίου]]** διεξήχθη από τις 19 ως τις 26 Μαρτίου 1927. Τον τίτλο κατέκτησε ο **Γυμναστικός Όμιλος Ελληνίδων** μαζί με το τριετές επαμειβόμενο κύπελλο για τη νικήτρια ομάδα που αθλοθέτησε η εφ. "Βραδυνή". Εκτός από το γυναικείο, διοργανώθηκε και σχολικό πρωτάθλημα παρθεναγωγείων.

## Πρωτάθλημα γυναικών

Μετά το επιτυχημένο ξεκίνημα που είχε γίνει με τους γυναικείους αγώνες βόλεϊ 1926, πολλά σχολεία και σύλλογοι δημιούργησαν ομάδες και την επόμενη χρονιά δήλωσαν συμμετοχή. Αναγκαστικά ο Πανιώνιος διοργάνωσε δύο ξεχωριστά πρωταθλήματα: ένα Γυναικών, αυτή τη φορά υπό την αιγίδα του ΣΕΓΑΣ και ένα Παρθεναγωγείων για μαθήτριες γυμνασίων θηλέων, με άδεια του Υπ. Παιδείας.

Σύμφωνα με την προκήρυξη, στο γυναικείο πρωτάθλημα δικαίωμα συμμετοχής είχαν ομάδες αθλητικών συλλόγων, δημόσιων και ιδιωτικών παρθεναγωγείων, το Διδασκαλείο Γυμναστικής και ομάδες τραπεζών. Στους αγώνες δήλωσαν συμμετοχή οκτώ ομάδες από Αθήνα και Πειραιά. Οι αγώνες έγιναν από 19 ως 26 Μαρτίου 1927 με σύστημα νοκ-άουτ. Έπειτα από ενέργειες του Δάλλα οι αγώνες έγιναν στο Παναθηναϊκό Στάδιο και τους τελικούς παρακολούθησαν οι υπουργοί Παιδείας Αθανάσιος Αργυρός, Γεωργίας Αλέξανδρος Παπαναστασίου και ο πρωθυπουργός Αλέξανδρος Ζαΐμης, ο οποίος έκανε τις απονομές, προσδίδοντας έτσι με το κύρος του επισημότητα στην διοργάνωση.

Τα έπαθλα απέκτησαν χορηγούς, τις εφημερίδες "Βραδυνή" (τριετές επαμειβόμενο έπαθλο γυναικών) και "Εθνος" (έπαθλο παρθεναγωγείων) και το κατάστημα αθλητικών ειδών "Καραμπάτη-Απετιάν" (έπαθλο καλαίσθητης και ομοιόμορφης εμφάνισης). Μετείχαν 8 σύλλογοι.
### Η διοργάνωση
* **Σύλλογοι (8)**: Διδασκαλείο Γυμναστικής, Γ.Ο. Ελληνίδων, Πανιώνιος, Πειραϊκός Σύνδεσμος, Αμερικανικό Κολλέγιο Θηλέων Π. Φαλήρου, Χριστιανική Ένωσις Νεανίδων, ΑΟ Νεανίδων, Γυναικείο Αθλητικό Τμήμα Εθνικής Τραπέζης.
* **Τελικός**: **Γυμναστικός Όμιλος Ελληνίδων** - Διδασκαλείο Γυμναστικής: 15-11, 15-11.
** Τριετές επαμειβόμενο έπαθλο "Βραδυνής": *Γ.Ο. Ελληνίδων*.
** Έπαθλο εμφάνισης "Καραμπάτη-Απετιάν": *Ομάς Εθνικής Τραπέζης*.
### Τελική κατάταξη

## Πρωτάθλημα Παρθεναγωγείων

Δήλωσαν συμμετοχή έξι παρθεναγωγεία από την Αθήνα και τον Πειραιά, αριθμός πρωτοφανής. Οι αγώνες έγιναν με άδεια του Υπουργείου Παιδείας. Το τριετές επαμειβόμενο κύπελλο για τη νικήτρια ομάδα αθλοθέτησε η εφ. "Έθνος":
* **Σχολεία (6)**: Α΄ και Β΄ Γυμνάσια Θηλέων Αθηνών, Λύκειο Αηδονόπουλου, Παρθεναγωγείο Α/φών Παπακώστα Πειραιά, 15ο και 16ο Ελληνικά Σχολεία Θηλέων Αθηνών.
* **Κατάταξη**:
# **Β΄ Γυμνάσιο Θηλέων Αθηνών**
# Παρθεναγωγείο Παπακώστα

## Πηγές
* Θ. Μπελίτσος, "Κυανέρυθρη ιστορία: Ο Πανιώνιος εισάγει το γυναικείο βόλεϊ στην Ελλάδα το 1926", εφ. "Κυανέρυθρη πλατεία", φ. 60 (26/1/2013).

### Παραπομπές


Κατηγορία:Πανιώνιος Σμύρνης
Γυναικων
Κατηγορία:Πετοσφαίριση το 1927
2506 Πιρόγκοφ

μικρογραφία|Η τροχιά του αστεροειδούς 2506 Πιρόγκοφ
Ο **Πιρόγκοφ (Pirogov)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1976 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου χειρουργού Νικολάι Πιρόγκοφ.

Αξιοσημείωτη είναι η μικρή εκκεντρότητα της τροχιάς του Πιρόγκοφ, δηλαδή η τροχιά του είναι σχεδόν κυκλική.

## Φυσικά χαρακτηριστικά
Τα φυσικά χαρακτηριστικά του Πιρόγκοφ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Πιρογκοφ
Ρομπέρ Εσκαρπίτ

Ο **Ρομπέρ Εσκαρπίτ** (γαλλ.: *Robert Escarpit*, 24 Απριλίου 1918 - 19 Νοεμβρίου 2000) ήταν Γάλλος δημοσιογράφος, πανεπιστημιακός και συγγραφέας. 

## Σύντομο βιογραφικό
Γεννήθηκε στο Σεν-Μακέρ. Στο Γαλλικό κοινό είναι γνωστός μεταξύ άλλων για τη στήλη που διατηρούσε στην εφημερίδα *[[Le Monde]]* από το 1949 έως το 1997. Στην Ελλάδα είναι γνωστός για τη νεανική σειρά **Ρουλταμπός**, που έγραψε κατά τη δεκαετία του 1980.

Ο Εσκαρπίτ συμμετείχε στο Λαϊκό Μέτωπο, πολέμησε στη Γαλλική Αντίσταση και μετέπειτα υπήρξε συνοδοιπόρος του Γαλλικού Κομμουνιστικού Κόμματος, καθώς και μέλος επιτροπών υποστήριξης του κομμουνιστικού καθεστώτος της Αλβανίας. Μετά τον πόλεμο διατέλεσε γενικός γραμματέας και διευθυντής του Γαλλικού Ινστιτούτου Λατινικής Αμερικής στο Μεξικό. Δίδαξε συγκριτική λογοτεχνία στη Φιλοσοφική Σχολή του Μπορντώ (1951-1970) και υπήρξε επιστημονικός διευθυντής του Διεθνούς Λεξικού Λογοτεχνικών Όρων (*Dictionnaire international des termes littéraires, DITL*), εγχειρήματος της Διεθνούς Ένωσης Συγκριτικής Λογοτεχνίας. Μαζί με άλλους ακαδημαϊκούς, υπήρξε από το 1972 από τους πρώτους που πίεσαν για την αναγνώριση και την συμπερίληψη στα ακαδημαϊκά προγράμματα των επιστημών της Πληροφορίας και της Επικοινωνίας, τις οποίες και δίδαξε στο Πανεπιστήμιο Μπορντώ ΙΙΙ από το 1975 έως το 1978.

Κατηγορία:Γάλλοι συγγραφείς
Κατηγορία:Γάλλοι πανεπιστημιακοί
Kia Sorento

Το **Kia Sorento** (κορεατικά: 기아 쏘렌토, κορεατική προφορά: Gia Sorento) είναι ένα 5-πορτο μεσαίο SUV αυτοκίνητο με αυτοφερόμενο αμάξωμα (ενιαίο δομικό σύνολο, εκτός από την πρώτη γενιά του, που είχε καταταχθεί επίσημα ως 5-πορτο μικρομεσαίο SUV και είχε πλαίσιο τύπου σκάλας, κοινώς «χτιστό» πάνω σε πλατφόρμα σχήματος σκάλας), που κατασκευάζεται από την νοτιοκορεατική αυτοκινητοβιομηχανία Kia Motors από το 2002.

Μέχρι σήμερα, έχουν παραχθεί 4 γενιές του μοντέλου, καθώς η δεύτερη γενιά του παρουσιάστηκε τον Απρίλιο του 2009 και κυκλοφόρησε στα τέλη του 2009 στη Νότια Κορέα και μέσα στο έτος 2010 διεθνώς (ειδικότερα στη Γερμανία στις 29 Ιανουαρίου 2010), ενώ η τρίτη γενιά του παρουσιάστηκε τον Αύγουστο του 2014 και κυκλοφόρησε στην Ευρώπη στις αρχές του 2015. Η πρώτη γενιά του Sorento είχε διατεθεί επίσημα στην Ελλάδα, μετά όμως η εισαγωγή του διακόπηκε, καθώς η έναρξη των εξαγωγών της δεύτερης γενιάς στην Ευρώπη μέσα στο 2010 συνέπεσε με το ξέσπασμα της οικονομικής κρίσης στη χώρα. Τον Φεβρουάριο του 2020 παρουσιάστηκε η τέταρτη γενιά του μοντέλου και κυκλοφόρησε μέσα στο ίδιο έτος, για τη σεζόν (model year) του 2021.

## Εξωτερικοί σύνδεσμοι
* 

Κατηγορία:Αυτοκίνητα SUV
Sorento
Κατηγορία:Νοτιοκορεατικά αυτοκίνητα
Ημιόλιο

**Ημιόλιο** ή **ημίολο** στη θεωρία της μουσικής ονομάζεται η αναλογία 3:2, κυρίως όσον αφορά στο ρυθμικό σκέλος μιας μελωδίας. Ως όρος ετυμολογείται από τις λέξεις «ἡμί» και «ὅλος», απαντώμενος ήδη σε έργα του Ίππασου και του Φιλολάου, όπου περιγράφει το διάστημα «καθαρής πέμπτης». Αργότερα χρησιμοποιήθηκε και από τον Αριστόξενο καθώς και τον Πτολεμαίο για την περιγραφή και άλλων μικρότερων διαστημάτων, όπως το *ημιόλιο χρωματικό πυκνόν*, το οποίο είναι μιάμιση φορά το μέγεθος του ημιτονίου· δύο χρωματικά πυκνά ισούνται με ένα *εναρμόνιο πυκνό*.

Ο αντίστοιχος λατινικός όρος για το *ημιόλιο* είναι *sesquialtera* και αμφότεροι εφαρμόστηκαν για την περιγραφή διαστηματικών σχέσεων. Από τη διαίρεση της χορδής ενός μονόχορδου σε αναλογία 3:2 (δηλαδή στα ⅔) προκύπτει το διάστημα της καθαρής πέμπτης. Ωστόσο από τον 15ο αιώνα κι έπειτα οι δύο όροι χρησιμοποιήθηκαν τόσο για την περιγραφή διαστηματικών όσο και ρυθμικών σχέσεων· ειδικότερα, στη μετρική σημειογραφία της μουσικής του 15ου αιώνα, με τον όρο *ημιόλιο* περιγράφεται η υποκατάσταση δύο τέλειων αξιών από τρεις ατελείς αξίες.

## Ως ρυθμικό στοιχείο
Το ημιόλιο ως ρυθμικό στοιχείο ενυπάρχει σε πολλά είδη μουσικής, τόσο στην παραδοσιακή μουσικής διαφόρων χωρών, όσο και στη λόγια μουσική της Δυτικής Ευρώπης. Ειδικότερα στη μπαρόκ μουσική της Γαλλίας και της Ιταλίας αποτελεί ένα σημαντικό στοιχείο του ρυθμού, συχνά συνδεόμενο με συγκεκριμένους βηματισμούς διαφόρων αυλικών χορών (βλ. σουίτα). Η χρήση του είναι συνυφασμένη με τα μουσικά κομμάτια τρίσημου ρυθμού (δηλαδή σε ρυθμό ¾,⅜, 3/2 και τα παράγωγα αυτών 9/8, 12/8), όπου φαίνεται να λαμβάνει χώρα κυρίως στο τέλος μιας μουσικής περιόδου, συμπίπτοντας με μια τέλεια πτώση. Στο παρακάτω μουσικό παράδειγμα από τη Σονάτα για πιάνο Κ332 του Μότσαρτ, είναι προφανές ότι ενώ ο βασικός ρυθμός μετράται σε υποσύνολα των τριών κρούσεων (τριάδες), το ημίολο παραλλάσσει αυτή τη ρυθμική διαδοχή σε υποσύνολα των δύο κρούσεων. Οπτικό αντίστοιχο του παραπάνω μπορεί να διαβαστεί ως εξής: 1 2 3, 1 2 3, 1 2, 1 2, 1 2.

## Το οριζόντιο ημιόλιο
Υποκατηγορία του ημιόλιου αποτελεί το λεγόμενο *οριζόντιο ημιόλιο*, κατά το οποίο μια μελωδία αποτελείται από τρεις μονάδες κρούσης ακολουθούμενες από δύο ισότιμες κρούσεις.

Ένα πολύ γνωστό μουσικό παράδειγμα του παραπάνω είδους αποτελεί το τραγούδι «Αμέρικα» από το μιούζικαλ του Λέοναρντ Μπερνστάιν *[[West Side Story]]*. Εδώ το ημίολο δεν είναι μόνο ρυθμικό αλλά αποτελεί και *μετρική μετατροπία*, καθώς ο ρυθμός εναλλάσσεται μεταξύ των 6/8 και των 3/4, προσδίδοντας μια αίσθηση επιβράδυνσης. 

## Παραπομπές

Κατηγορία:Μουσική θεωρία
Κατηγορία:Ρυθμός και μέτρο
Πάπας Αναστάσιος Δ΄

Ο **Πάπας Αναστάσιος Δ΄** (*Papa Anastasio IV*, 1073 – 3 Δεκεμβρίου 1154), γεννημένος ως **Κορράντο Ντεμέτρι ντελα Σουμπούρα** (*Corrado Demetri della Suburra*), ήταν Πάπας από τις 8 Ιουλίου του 1153 έως το θάνατό του το 1154.

## Πρώιμος βίος
Ήταν Ρωμαίος, γιος του Βενέδικτου ντε Σουμπούρα, πιθανώς της οικογένειας των **Ντεμέτρι**, και έγινε κοσμικός υπάλληλος. Χρίστηκε καρδινάλιος-ιερέας της Σ. Πουντεντσιάνα από τον Πάπα Πασχάλη Β΄ όχι αργότερα από το 1114. Το 1127 ή 1128 ο Πάπας Ονώριος Β΄ τον προήγαγε στην εικονική (suburbicarian) Επισκοπική Έδρα της Σαμπίνα. Είχε λάβει μέρος στην διπλή παπική εκλογή του 1130 και ήταν ένας από τους πιο αποφασισμένους αντιπάλους του Αντιπάπα Ανάκλητου Β΄ και, όταν ο Πάπας Ιννοκέντιος Β΄ διέφυγε στη Γαλλία, τον είχε αφήσει πίσω του ως βικάριο στην Ιταλία. Την εποχή της εκλογής του στον θρόνο τον Ιούλιο 1153 ήταν Αρχηγός του Κολλεγίου των Καρδιναλίων και πιθανώς το γηραιότερο μέλος του σώματος αυτού.

## Ποντιφικάτο
Κατά το βραχύ ποντιφικάτο του έπαιξε τον ρόλο ειρηνοποιού· συμβιβάσθηκε με τον Φρειδερίκο Α΄ στο ακανθώδες ζήτημα της Έδρας του Μαγδεβούργου και έκλεισε την μακρόχρονη διαμάχη, η οποία είχε διαρκέσει επί τέσσερα ποντιφικάτα, σχετικά με τον διορισμό του Ουίλλιαμ Φίτζχερμπερτ (κοινώς γνωστό ως Άγιο Γουλιέλμο της Υόρκης) στην έδρα της Υόρκης αποστέλλοντάς του το πάλλιο παρά την συνεχή αντίδραση του ισχυρού Κιστερκιανού τάγματος. Ο Πάπας Αναστάσιος Δ΄ πέθανε στις 3 Δεκεμβρίου 1154 και τον διαδέχθηκε ο Καρδινάλιος Νίκολας του Αλμπάνο ως Πάπας Αδριανός Δ΄.

## Σημειώσεις


## Βιβλιογραφία

*
*
*
*

Κατηγορία:Πάπες 12ου αιώνα
Κατηγορία:Ιταλοί καρδινάλιοι
Κατηγορία:Ρωμαίοι
Crusader

**Crusader** είναι ο τίτλος του έκτου στούντιο δίσκου του βρετανικού χέβι μέταλ συγκροτήματος Saxon, ο οποίος κυκλοφόρησε τον Απρίλιο του 1984, μέσω της γαλλικής δισκογραφικής εταιρείας "Carrere", της οποίας ήταν και η τελευταία κυκλοφορία για τους Saxon.

Το εξώφυλλο του δίσκου παρουσίασε μία επική εικόνα, ενώ οι φωτογραφίες του συγκροτήματος για την προώθηση του δίσκου είχαν ανάλογο ύφος. Το "*Crusader*", ήταν το τελευταίο άλμπουμ του συγκροτήματος το οποίο ανέβηκε στο Top-20 των βρετανικών τσαρτ, αλλά και των περισσοτέρων ευρωπαϊκών.

## Τραγούδια
# **The Crusader Prelude** *(Byford, Oliver, Quinn, Dawson, Glockler)* - 1:05
# **Crusader** *(Byford, Oliver, Quinn, Dawson, Glockler)* - 6:33
# **A Little Bit of what You Fancy** *(Byford, Oliver, Quinn, Dawson, Glockler)* - 3:50
# **Sailing to America** *(Byford, Oliver, Quinn, Dawson, Glockler)* - 5:03
# **Set Me Free** *(Scott)* - 3:13
# **Just Let Me Rock** *(Byford, Oliver, Quinn, Dawson, Glockler)* - 4:11
# **Bad Boys (Like to Rock 'n' Roll)** *(Byford, Oliver, Quinn, Dawson, Glockler)* - 3:24
# **Do It All for You** *(Byford, Oliver, Quinn, Dawson, Beamish)* - 4:42
# **Rock City** *(Byford, Oliver, Quinn, Dawson)* - 3:16
# **Run for Your Lives** *(Byford, Oliver, Quinn, Dawson, Glockler)* - 3:53

## Θέσεις τσαρτ
***Crusader*** *(άλμπουμ)*

***Επίσημη κυκλοφορία: [[16 Απριλίου]] [[1984]]***

***Sailing to America*** *(σινγκλ)*

***Επίσημη κυκλοφορία: [[Φεβρουάριος]] [[1984]]***

## Τα μέλη των Saxon
Το *Crusader* ηχογραφήθηκε από τους εξής μουσικούς:

* **Μπιφ Μπάιφορντ** - *φωνητικά*
* **Γκράχαμ Όλιβερ** - *κιθάρα*
* **Πωλ Κουήν** - *κιθάρα*
* **Στηβ Ντόσον** - *μπάσο*
* **Νάιτζελ Γκλόκλερ** - *τύμπανα*

## Παραπομπές

## Πηγές
* Βρετανικά τσαρτ
* Γερμανικά τσαρτ
* Ολλανδικά, Ελβετικά και Σουηδικά τσαρτ
* Αμερικανικά τσαρτ

Κατηγορία:Δισκογραφία των Saxon
Κατηγορία:Άλμπουμ του 1984